《凤池立碑纪事》
宋代·许应龙

阅尽衣冠盛事图，三魁同郡古来无。
词科得隽真鸿笔，仙籍联荣总钜儒。
此日姓名辉石刻，他年步武接天衢。
浯溪更把元勋勒，藉藉休声震八区。

作者简介：（1168—1248）福州闽县人，字恭甫。宁宗嘉定元年进士。历籍田令、太学博士。理宗即位，首陈正心为治国平天下之纲领，迁著作郎。出知潮州，训阅军兵，平息盗寇，安抚峒僚，治绩有声。端平初，召为礼部郎官，累官兵部尚书，后以端明殿学士提举洞霄宫。有《东涧集》。